《赵和叔大夫母安人曹氏挽词》
宋代·苏籀

风规王邸韵，筮醮相夫宾。
逐子大家懿，弄孙东第新。
百能知肖嗣，八十又三春。
磬石无虚勒，笄珈不复晨。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。